ກຸ່ມ​ຕາ​ລີ​ບານ ຫວັງ​ຢາກ ​ກຳ​ອຳ​ນາດ​ໃນ ອັ​ຟ​ກາ​ນິ​ສ​ຖານ ອີກ​ບໍ?
ກຸ່ມ​ຕາ​ລີ​ບານມັກ​ຖືກ​ປະ​ນາມ​ເປັນ​ປະ​ຈຳ​ວ່າ ມີ​ການ​ປົກ​ຄອງແບບປ່າ​ເຖື່ອນ ແລະການ​ໃຊ້ພິກໄຫວກໍ່ຄວາມຮຸນແຮງ ໃນໄລຍະທີ່ກຸ່ມດັ່ງກ່າວກຳອຳນາດ ຢູ່ໃນອັຟການິສຖານ.
ໂດຍທີ່ມີຮ່າງຂໍ້ຕົກລົງສັນຕິພາບ ລະຫວ່າງສະຫະລັດກັບກຸ່ມຕາລີບານຂອງ ອັຟການິສ ຖານກຳລັງຖືກແຈກຢາຍກັນຢູ່ພາຍຫລັງມີການເຈລະຈາກັນເປັນເວລາ 10 ເດືອນນັ້ນ ກຸ່ມກະບົດດັ່ງກ່າວກໍໄດ້ຊຸກຍູ້ໃຫ້ມີການປຸກລະດົມທາງຂ່າວສານຄັ້ງໃໝ່ ທີ່ເວົ້າອວດອ້າງ ກ່ຽວກັບສິ່ງທີ່ກຸ່ມນັ້ນເວົ້າເປັນ "ຜົນສຳເລັດ" ຂອງກົດລະບຽບສາສະໜາອິສຣາມທີ່ເຄັ່ງ ຄັດຂອງຕົນໃນອະດີດ ກຸ່ມຕາລີບານມັກຖືກປະນາມເປັນປະຈຳວ່າ ມີການປົກຄອງແບບປ່າເຖື່ອນ ແລະການ ໃຊ້ພິກໄຫວກໍ່ຄວາມຮຸນແຮງ ໃນໄລຍະທີ່ກຸ່ມດັ່ງກ່າວກຳອຳນາດ ຢູ່ໃນອັຟການິສຖານ ແຕ່ປີ 1996 ຫາ ປີ 2001 ໃນຕອນທີ່ປະຕິເສດບໍ່ໃຫ້ເດັກຍິງ ແລະແມ່ຍິງເກືອບໝົດ ທຸກຄົນ ມີຊ່ອງທາງເຂົ້າເຖິງການສຶກສາ ແລະໄດ້ ວາງກົດລະບຽບທີ່ເຄັ່ງຄັດຕໍ່ການດຳ ລົງຊີວິດປະຈຳວັນ ເຊັ່ນຫ້າມບໍ່ໃຫ້ເບິ່ງໂທລະພາບ ເປັນຕົ້ນ ໂດຍທີ່ກຸ່ມດັ່ງກ່າວຢູ່ໃນໄລຍະທີ່ກຳລັງຈະເຊັນຂໍ້ຕົກລົງສັນຕິພາບກັບ ສະຫະລັດ ທີ່ ອາດຈະໄດ້ເຫັນວ່າສົງຄາມຂອງອັຟການິສຖານທີ່ແກ່ຍາວມາໄດ້ 18 ປີແລ້ວນັ້ນ ສິ້ນ ສຸດລົງ ແລະຈະໄດ້ເຫັນການຖອນທະຫານຂອງສະຫະລັດ ແລະທະຫານຂອງປະເທດ ພັນທະມິດອອກຈາກປະເທດນັ້ນໄປໃນທ້າຍປີ 2020 ຢູ່ນັ້ນ ກຸ່ມທີ່ວ່ານີ້ ໄດ້ກັບຄືນມາ ເບິ່ງໄລຍະທີ່ຕົນກຳອຳນາດຢູ່ "ປະມຸກຂອງອິສລາມ ຫລື ຕາລີບານ ເຮັດໃຫ້ການນຳເອົາເສລີພາບ ແລະ ຄວາມຮັ່ງມີ ມາໃຫ້ປະເທດຕົນ ແລະປະຊາຊົນທີ່ຖືກກົດຂີ່ ເປັນບູລິມະສຸດທີ່ສຳຄັນທີ່ສຸດ," ນັ້ນຄືຄຳ ຖະແຫລງການຂອງກຸ່ມຕາລີບານ ທີ່ເຜີຍແຜ່ອອກມາໃນວັນຈັນ ວານນີ້ ໃນຂະນະທີ່ ກ່າວເຖິງລັດຖະບານຂອງຕົນທີ່ມີການໂຕ້ຖຽງກັນໃນນະຄອນກາບູລໃນຊຸມປີ 1990 ຖະແຫລງການດັ່ງກ່າວຍັງເວົ້າອີກວ່າ "ບໍ່ມີລັດຖະບານ ຫລືອົງການຈັດຕັ້ງທີ່ເປັນຫຸ່ນ ອັນໃດໄດ້ນຳເອົາຄວາມສຳເລັດ ແລະຄວາມກ້າວໜ້າມາໃຫ້ແກ່ອັຟກາ ນິສຖານ ຄືກັນ ກັບປະມຸກອິສລາມທີ່ໄດ້ເຮັດມາ ແລະຈະສືບຕໍ່ເຮັດ ນັ້ນໄດ້ " ກຸ່ມທີ່ມີຄວາມເຄັ່ງຄັດດັ່ງກ່າວ ມັກຈະເອີ່ຍເຖິງລັດຖະບານທີ່ໄດ້ຮັບການເລືອກຕັ້ງຢ່າງ ມີປະຊາທິປະໄຕໃນອັຟການິສຖານນັ້ນ ມາເປັນປະຈຳວ່າ "ເປັນຫຸ່ນ" ຂອງອຳນາດທີ່ ຢູ່ພາຍນອກ ນັ້ນຄືເຫດຜົນນຶ່ງ ທີ່ເຮັດໃຫ້ກຸ່ມດັ່ງກ່າວປະຕິເສດ ທີ່ຈະທຳການເຈລະຈາ ສັນຕິພາບຢ່າງເປັນທາງການກັບຜູ້ຕາງໜ້າຂອງລັດຖະບານອັຟການິສຖານ ຢູ່ພາຍໃຕ້ຮ່າງຂໍ້ຕົກລົງສັນຕິພາບລະຫວ່າງວໍຊິງຕັນກັບກຸ່ມຕາລີບານ ສະບັບໃໝ່ນີ້ ກຸ່ມ ດັ່ງກ່າວ ຈະຖືກເກືອດຫ້າມບໍ່ໃຫ້ອະນຸຍາດແກ່ເຄືອຂ່າຍອາລ-ຄາຍດາ (al-Qaida) ແລະ ກຸ່ມກໍ່ຄວາມຮຸນແຮງຂ້າມຊາດມາໃຊ້ອັຟການິສຖານ ເປັນບ່ອນວາງແຜນການກໍ່ ການຮ້າຍສາກົນ ແຕ່ວ່າ ຜູ້ຕາງໜ້າຂອງສະຫະລັດ ກໍອະທິບາຍວ່າ ການເວົ້າແນວນັ້ນ ບໍ່ໄດ້ໝາຍຄວາມວ່າ ສະຫະລັດ ໄດ້ ເຊົາໃຫ້ການສະໜັບສະໜຸນແກ່ລັດຖະບານ ອັຟ ການິສຖານ ແລະແກ່ກຳລັງທະຫານຂອງປະເທດນັ້ນ "ທຸກຄົນບໍ່ຄວນໄປຮັບຮູ້ ແລະຫລົງເຊື່ອຄຳໂຄສະນາອັນນັ້ນ ຂ້າພະເຈົ້າຂໍເວົ້າຢ່າງຈະ ແຈ້ງວ່າ: ພວກເຮົາຈະໃຫ້ການປ້ອງກັນແກ່ກຳລັງທະຫານອັຟການິສຖານ ພາຍຫລັງ ທີ່ມີຂໍ້ຕົກລົງກັບກຸ່ມຕາລີບານໃດໆກໍຕາມ," ນັ້ນຄືຄຳເວົ້າຂອງ ຫົວໜ້າເຈລະຈາຂອງ ສະຫະລັດ, ທ່ານ ຊາລເມ ຄາລີລຊາດ (Zalmay Khalilzad) ກ່າວຢູ່ໃນທວີດເຕີໃນ ວັນຈັນວານນີ້ "ທຸກຝ່າຍໄດ້ເຫັນດີນຳກັນ ວ່າອະນາຄົດຂອງອັຟການິສຖານຈະຖືກ ກຳນົດໂດຍ ການເຈລະຈາກັນລະຫວ່າງຄົນພາຍໃນອັຟການິສຖານເອງ "